
SEF, YMGOM 
Rhwng tad a'i ferch o berthynas iddi La yr 


HEN-DDYN, 


âr gyfrif ei feddianau. 


HANESYDD. 


Fe dd'wedai hen ddyn wrth ei ferch, 
Wel dacw hen fab tirion, 

A lle braf i gynal tai, 

Os teimli ar dy galon. 


Y FERCH. 


Braf yw tai, a braf yw tir, 
A d'weyd y gwir am danyn', 
Fy anwyl dad na ddiciwch ddim, 
Ni fynaf fi mo'r hen-ddyn. 
Y TAD. 

Cae't gyda'r hen-ddyn dir a thai, 
Cae't aur ac arian ddigon, 
A da a defaid o bob rhyw, 
Yr hyn nis ceir gan feibion. 

Y FERCH. 


Mae'n well gen' i gael buwch neu ddwy, 
O'r sort wyf fi'n eu 'mofyn, 
Pe'u godrwn hwy i'r un pec, 
Na, gwrando clec yr hen-ddyn. 
X DAD, 
Ti gae't eistedd ar ei lin, 
Cae't yfed gwin a chwrw. 

Y FERCH. 
Wel, pa leshad wnai gwin i mi, 
Av lin yr hen fab gweddw ? 

Y TAD, 

Ti gae't esgidiau o liw'r pinc, 
Ac hefyd 'sanau sidan, 
A gardyson o wstid mân, 
Ac arnynt fyclau arian. 

Y FERCH. 
Mae'n well gen) i gael gardys plaen, 
A hosan gwlan y ddafad, 
Ac esgid ledr i ffitio nhroed, 
A mabi fod yn gariad. 

“Y TAD. 

Ti gae't fyn'd i'r gwely gwyn, 
O bluf yr adar gwylltion, 
A llen lieiniau a phob peth, 
Nag sydd i'w cael gan feibion. 

Y FERCH. 
Gwell genyf fyn'd i wely o frwyn, 
A chael mab mwyn o'm hoedran,. 
Na myn'd i'r gwely gwyn o bluf, 
A chyda'r hen-ddyn truan. 
Dyna swydd a gwaith pob dyn, 
Yw swydd a gwaith yr hen-ddyn— 
Bugeilio defaid ar dir a maes, 
O herwydd rhwmp yr hen-ddyn. 


CO.A IN 


MWYALCHEN Y GOEDWIG 


Pan oeddwn yn y goedwig, 
Fy hun ar ganol dydd, 

Yn meddwl am f'anwylyd, 
A phrofi o galon bur. 


Fe glyw'n y lân fwyalchen 
Yn uchel uwch fy mhen, 

_ Ac yno'r oedd hi'n tiwnio 
A'i phig yn pigo'r pren. 


Cyfarch wnes yr aderyn, 

““ Dydd da a fo ì tì, 

Os oes genyt ryw newyddion, 
Yn awr dywed i mi.” 


Hi atebai'n ffraeth ei geiriau, 

Y fwyalchen aden fain— 

“ Nid oes genyf ddim newyddion, 
Pan y b'wyf yn pigo drain. 














Ond i'r fun y rhoi'st dy serch, 
Ti elli fy nghoelio i, 

Mab arall aeth i'w charu, 

A chwedi myn'd a hi. 


Bu hwnw'n well ei afael, 

Tra buost ti'n ymdroi, 

A'r 'ffeirad trwy ddysgeidiaeth, 
Yn awr sydd wedi'i chloi. 


Os collais flodau tair gwlad, 
Gwn amcan lle bu'r bai, 

Ni anwyd ac ni enir, 
Ffyddlonach na ni'n dau. 


Pe na bai ond hi a minau, 
Mor addfwyn adar ffri, 

'Dwyf yn nes i farw am dani 
Canys byw sydd raid i mi. 





